Üldkohtu 19. novembri 2025. aasta kohtuotsus – Piql versus komisjon
(kohtuasi T-158/24)1
(Teadusuuringute ja innovatsiooni raamprogrammi „Horisont 2020“ (2014-2020) raames sõlmitud toetusleping – Andmete üliturvaline salvestamine ning digi- ja analoogandmete pikaajaline säilitamine – Otsus toetuse ühe osa tagasinõudmise kohta – Täitmise aluseks olev otsus – ELTL artikkel 299 – EMP lepingu artikkel 110 – Rahastamiskõlblikud kulud – Määruse (EL, Euratom) nr 966/2012 artikli 122 lõike 2 punkt b – Määruse (EL) nr 1290/2013 artikli 23 lõike 5 punkt b – Mõisted „seotud kolmandad isikud“ ja „seotud üksused“ – Üldkohtu hinnang)
Kohtumenetluse keel: inglise
Pooled
Hageja: Piql AS (Drammen, Norra) (esindajad: advokaadid L. Garnes ja T. Fjeldskaar)
Kostja: Euroopa Komisjon (esindajad: R. Onozó ja T. Van Noyen)
Ese
Hageja palub ELTL artikli 263 alusel esitatud hagis tühistada komisjoni 17. jaanuari 2024. aasta otsus C(2024) 414 final, millega nõutakse tagasi 245 161,28 euro suurune summa, millele lisandub intress, osas, milles see puudutab tema poolt Tronrud Engineering AS-ile renditud kümne PiqlReadersi rendikulusid.
Resolutsioon
Jätta hagi rahuldamata.
Mõista kohtukulud välja Piql AS-ilt.
____________
1     ELT C, C/2024/3338, 3.6.2024.